ddrg/super_eurlex huggingface dataset:
2.6

Arbejdet i de forskellige internationale organisationer har bl.a. udmøntet sig i følgende initiativer: — OECD's database over forskning i menneskers sundhed og sikkert miljø (Database on Human Health and Environmental Safety Research) og lanceringen af en database over forskning i sikkerheden ved fremstillede nanomaterialer (Database of Research into the Safety of Manufactured Nanomaterials), — FAO/WHO's fælles program for fødevarestandarder (Joint FAO/WHO Food Standards Program) for at tilvejebringe et neutralt internationalt forum for de problemer vedrørende fødevaresikkerheden, der knytter sig til nanoteknologien, og udarbejde samarbejdsaftaler om disse spørgsmål, — OECD-projekt om sikkerhedsafprøvning af et repræsentativt udsnit af fremstillede nanomaterialer (Safety Testing of a Representative Set of Manufactured Nanomaterials) og OECD-projekt vedrørende fremstillede nanomaterialer og vejledende principper for afprøvning (Manufactured Nanomaterials and Test Guidelines), — OECD-projekt om eksponeringsmåling og eksponeringsbegrænsning (Exposure Measurement and Exposure Mitigation), — OECD-projekt om alternative metoders rolle i forbindelse med nanotoksikologi (The role of Alternative Methods in Nanotoxicology), — OECD-projekt om virkningerne og erhvervsmiljøet (Impacts and the Business Environment), — OECD-projekt om kommunikation og inddragelse af offentligheden (Communication and public engagement), — OECD-projekt om de globale udfordringer: vand og nanoteknologi (Global Challenges: Nano and water), — OECD-projekt om risikovurderingssamarbejde (Co-operation on Risk Assessment), — specialiserede centre, der samarbejder med WHO om at undersøge de risici for sundheden og sikkerheden på arbejdspladsen, der stammer fra produktionen og anvendelsen af nanoteknologi, — WHO/EU-projekt om styrkelse af den politiske rådgivning om miljø og sundhed – nanoteknologi (Enhanced Policy Advice on Environment and Health in Europe – Nanotechnologies), — globale foranstaltninger vedrørende korrekt håndtering af kemikalier på verdensplan iværksat af gruppen for kemikalier under afdelingen for teknologi, industri og økonomi i FN's miljøprogram, — direkte foranstaltninger iværksat af gruppen for højteknologi og nye produkter under Det Internationale Center for Videnskab og Højteknologi (ICS) i Trieste (inden for evaluering af nanoteknologier og de potentielle risici forbundet med udviklingen og anvendelsen heraf), — ISO TC 229-standarder for nanoteknologi, — UNIDO-møde for eksperter (12.2007): anbefalinger og specifik handlingsplan; evaluering af nanoteknologierne og de dertil knyttede risici. Forskning i de etiske, retlige og samfundsmæssige virkninger af N&N.
7.2.2

De Regionale Beskyttelsesprogrammer er en løsningsmodel, som EØSU følger tæt, men for øjeblikket er der kun få af disse programmer, og de er stadig på eksperimentstadiet. Evalueringen af disse programmer burde åbne mulighed for nye forslag om at udvide dem og gøre dem til en ny ordning, som EU kan anvende til at tage hånd om flygtningesituationen på verdensplan. EØSU erklærede i sin udtalelse om grønbogen, at udvalget »sætter spørgsmålstegn ved formålet med oprettelsen af asylcentre i visse lande, f.eks. de ny uafhængige stater — Ukraine, Moldova og Belarus (Hviderusland), som langt fra synes at kunne garantere asylansøgerne ordentlige modtagelsesforhold. EØSU fremhæver, at programmerne giver indtryk af snarere at ville begrænse flygtningenes tilbøjelighed til at præsentere sig ved EU’s grænser end at forbedre disse menneskers beskyttelse«.
5.11

Det kunne være nyttigt at anføre gennemsnitsprisen for importeret råolie, som kan udledes af statistikkerne over udenrigshandlen for i hvert fald de vigtigste importlande. Der er stor sandsynlighed for, at man får et mere realistisk billede ved at tage udgangspunkt i oplysninger om leveringsbetingelserne for råolie end markedspriserne fra dag til dag.
5.3

På dette område er kontrolarbejdet særlig vanskeligt, og det foregår under meget ugunstige klimatiske forhold. Kontrollen skal fastslå, hvor mange dyr der er aflivet, og i hvor høj grad de relevante lovbestemmelser er overholdt i praksis. Et kontrolsystem, der helt og fuldt styres af det land, der anmoder om undtagelse fra fangstforbuddet, forekommer ikke at være den bedste måde at garantere kontrollens uafhængighed på. EU bør nedsætte et eksperthold, der kan gennemføre kontroller på stedet i de lande, som anmoder om undtagelse. Finansieringen af dette europæiske hold af inspektører bør påhvile det land, som ønsker at eksportere til EU's marked. På denne måde ville EU have flere oplysninger til rådighed for evalueringen af certificerings- og mærkningsordningen.
5.3

Sammenslutningerne kunne også deltage i oplysningsindsatsen vedrørende overholdelse af brugerlicenser. Også i dette tilfælde skal brugerne overbevises om, at overholdelse af ophavsretten er en afgørende forudsætning for, at ophavsmændene fortsat kan levere nye frembringelser. Ikke desto mindre forekommer det ikke rimeligt at overvælte omkostningerne ved erhvervelsen af licenser og specialcomputere på de handicappede. Det er helt nødvendigt at indføre en undtagelse for de handicap, der giver særlige problemer med adgang til indhold. Omkostningerne bør bæres af de institutioner, der har ansvaret for at gøre de pågældende frembringelser tilgængelige for de handicappede, herunder hvor der er tale om databaser og software. Lovgivningen vedrørende databaser bør tilpasses herefter (12).
DA Den Europæiske Unions Tidende C 228/148

Det Europæiske Økonomiske og Sociale Udvalgs udtalelse om Forslag til Europa-Parlamentets og Rådets forordning om ændring af forordning (EØF) nr. 95/93 om fælles regler for tildeling af ankomst- og afgangstidspunkter i Fællesskabets lufthavne

KOM(2009) 121 endelig — 2009/0042 (COD)

2009/C 228/27

Rådet for Den Europæiske Union besluttede den 19. marts 2009 under henvisning til EF-traktatens artikel 156 og 175 at anmode om Det Europæiske Økonomiske og Sociale Udvalgs udtalelse om:

»Forslag til Europa-Parlamentets og Rådets forordning om ændring af forordning (EØF) nr. 95/93 om fælles regler for tildeling af ankomst- og afgangstidspunkter i Fællesskabets lufthavne«

Da EØSU fuldt ud går ind for forslagets indhold og ikke har nogen bemærkninger, besluttede det på sin 452. plenarforsamling den 24.-25. marts 2009, mødet den 24. marts, med 140 stemmer for, 8 imod og 14 hverken for eller imod at afgive en udtalelse til støtte for Kommissionens forslag.
8.5

Den øgede brug af skovbiomasse skaber nye muligheder, ikke kun for skovejerne, ved at bane vej for et større tømmermarked og priskonkurrence, men også for savværksindustrien, ved at tilbyde et større marked for dens biprodukter. En god efterspørgsel efter skovbiomasse kan føre til ændringer på rundtømmermarkedet ved at øge konkurrencen efter træråvarer mellem bioenergisektoren og industrier, der bruger stammetræ. Støtte til slutforbrugerne, dvs. indfødningstariffer til produktion af »grøn energi«, er et vigtigt instrument til at udvikle forskellige bioenergistrategier, både på lokalt og regionalt plan. En forøgelse af bioenergien bør forblive en vigtig form for støtte til EU's regionaludvikling.
4.9

18 ud af 27 medlemsstater giver allerede medhjælpende ægtefæller og selvstændigt erhvervsdrivende mulighed for at indbetale frivillige bidrag med henblik på at kunne modtage barselsydelser. Denne mulighed må gælde i alle medlemsstater, så kvinder kan indgå i en sådan social sikringsordning, når de ønsker det. Det er uacceptabelt, at en medlemsstat kan diskriminere mod en person, der indbetaler et bidrag til en statslig ordning for at beskytte sig selv, hvad enten der er tale om en lønmodtager, selvstændigt erhvervsdrivende eller ikke beskæftiget person, som er den nuværende status for medhjælpende ægtefæller.
5.2

Den strengt påkrævede hurtige gennemførelse af genopretningsplanernes foranstaltninger stiller krav om koordinering, harmonisering og afstemning, idet en usammenhængende indsats indebærer en fare for, at enkelte lande træffer foranstaltninger, som er til fordel for indenlandske virksomheder, og som overtræder princippet om lige konkurrencevilkår, hvilket i sidste ende resulterer i et støttekapløb. Også på skatteområdet er der behov for en generel harmonisering, der inddrager hele skattesystemet og ikke kun foranstaltningerne i tilknytning til de økonomiske genopretningsplaner. Også forsøget på at forbedre et lands internationale konkurrenceevne ved hjælp af omkostningsbesparende foranstaltninger indebærer en fare for, at der opstår protektionistiske tendenser i det øjeblik, hvor et land forsøger at eksportere sig ud af en recession. Dette gælder for såvel forholdet mellem de enkelte medlemsstater i EU som for relationerne mellem de store økonomiske blokke i verdensøkonomien (som det inden for rammerne af den amerikanske genopretningsplan fremførte slogan »buy american« med al tydelig alvor viser).
6.3

Stilles de i punkt 6.2 nævnte informationer til rådighed i en anden form end den af de kompetente myndigheder godkendte, skal kvalitetskravene i artikel 100d ikke desto mindre overholdes. Af præciseringshensyn bør der i artikel 100b, litra b), udtrykkelig henvises til kravene i artikel 100d. At der er behov for at kunne stille de officielt godkendte oplysninger til rådighed i en anden form skyldes, at de pågældende informationer i form f.eks. af indlægsseddel eller lægefaglig dokumentation ofte er svært tilgængeligt stof for patienterne. Udvalget skal derfor, jf. punkt 5.7, gentage sin anmodning om, at sådanne informationer gøres lettere at forstå og nemmere at læse.
4.5.3

EØSU mener, at det vigtigste budskab at formidle er den stadig voksende betydning af en gennemsigtig politik for offentlighedens adgang til data, og at henvendelser på området bør besvares inden for den lovbestemte frist. Det er afgørende for den offentlige tillid, at alle medlemsstater enes om en gennemsigtig politik for offentlig adgang. Udvalget så gerne en mere klar begrundelse for, at offentligheden nægtes adgang til de gennemsigtige undersøgelser af ikke-reklamemæssig karakter foretaget efter markedsføringen eller til resultaterne af disse undersøgelser, samtidig med at EMEA lancerer EU's sikkerhedswebportal. EØSU fremhæver sin stærke støtte til vejledende principper og en oversigt over et antal sikkerhedsundersøgelser — PASS (9) — der er gennemført, efter at der er givet tilladelse til markedsføring, i tråd med artikel 24, 26 og 57 (1)(d) i forordning (EF) nr. 726/2004 (10).
5.10

Det nye forslag til retsakt har til formål at gøre indberetningerne proportionale med risiciene, idet bivirkningernes indberetningsmåde forenkles. Dette gør det nemmere for både sundhedspersonale og patienter at indberette eventuelle skadelige og uønskede virkninger som følge af brugen af et lægemiddel med normal dosis, men også de bivirkninger, der skyldes overdosering og fejlbehandling. Med forslaget harmoniseres indberetningsmåden for bivirkninger, som kommer til at gælde med de samme bestemmelser for både de lægemidler, der er godkendt efter den centraliserede procedure, og de lægemidler, der er godkendt af medlemsstaterne.
4.1

EØSU mener, at meddelelsens »Boks 2 — Liste over forskningsområder, der kræver en tværtematisk tilgang« skal suppleres ved at: — tilføje sociologisk og kulturel forskning vedrørende situationen og udviklingen for befolkningerne i EU's havregioner til listen; — sikre, at den forskning, der udføres af netværk af forskningscentre, omfatter oprettelse og udvikling af strukturer for vedvarende støtte og forvaltning af havdata (i tilknytning til målene i Natura 2000-programmet), herunder udarbejdelse af kort i GIS-format (GIS -geografisk informationssystem) for hav- og kystområder, der kan anvendes i forbindelse med fysisk planlægning og integreret forvaltning af havområder; — lægge større vægt på havforskning og maritim forskning uden for Europa med henblik på at gennemføre økonomiske strategier, f.eks. forskning i nye transportmuligheder eller udvinding af råstofforekomster i de arktiske områder som følge af klimaændringerne og forskning i fiskeområder uden for Europa, der har særlig betydning for EU's forsyningsbehov; — lægge større vægt på forskning i havbunde og -dybder, hvilket er af stor betydning. I forbindelse med denne slags projekter er det vigtigt at samarbejde med tredjelande. Der bør derfor indgås aftaler med Canada, Rusland, USA eller Japan vedrørende forskning i de arktiske områder; — lægge større vægt på behovet for udveksling af forskning i nye havteknologier, f.eks. i forbindelse med udvindingsaktiviteter i europæiske havområder eller investeringer i vedvarende energi i disse områder; — tilstræbe at forbinde nogle af forskningsområderne på listen med den havforskning og maritim forskning, som udføres af militæret; — understrege betydningen af, at projekter inden for de nævnte forskningsområder gennemføres i overensstemmelse med regionalprincippet.
DA Den Europæiske Unions Tidende C 306/79

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets direktiv om beskyttelse af vilde fugle (kodificeret udgave)

KOM(2009) 129 endelig — 2009/0043 (COD)

2009/C 306/18

Rådet besluttede den 3. april 2009 under henvisning til EF-traktatens artikel 175, stk. 1, at anmode om Det Europæiske Økonomiske og Sociale Udvalgs udtalelse om:

»Forslag til Europa-Parlamentets og Rådets direktiv om beskyttelse af vilde fugle (kodificeret udgave)«

Da EØSU fuldt ud går ind for forslagets indhold og allerede har behandlet dette emne i sin tidligere udtalelse vedtaget den 25. maj 1977 (1), en udtalelse vedtaget den 14. september 1994 (2) og en udtalelse vedtaget den 22. april 2008 (3) besluttede det på sin 454. plenarforsamling den 10.-11. juni 2009, mødet den 10. juni 2009, med 110 stemmer for og 5 hverken for eller imod at afgive en udtalelse, som støtter Kommissionens forslag, og at henvise til den holdning, det gav udtryk for i ovennævnte dokumenter.

Bruxelles, den 10. juni 2009. Mario SEPI Formand for Det Europæiske Økonomiske og Sociale Udvalg

(1) Det Økonomiske og Sociale Udvalgs udtalelse om »Forslag til Rådets direktiv om fredning af fugle« — EFT C 152 af 29.6.1977, s. 3.

(2) Det Økonomiske og Sociale Udvalgs udtalelse om »Kommissionens forslag til Rådets direktiv om ændring af direktiv 79/409/EØF om beskyttelse af vilde fugle« — EFT C 393 af 31.12.1994, s. 93.

(3) Det Europæiske Økonomiske og Sociale Udvalgs udtalelse om »Tilpasning til forskriftsproceduren med kontrol/Forslag til Europa-Parlamentets og Rådets direktiv om ændring af Rådets direktiv 79/409/EØF om beskyttelse af vilde fugle, for så vidt angår udøvelsen af de gennemførelsesbestemmelser, der tillægges Kommissionen« — EUT C 211 af 19.8.2008, s. 46.
3.2.1

EØSU bifalder, at stadig flere EU-lande, set i lyset af den dramatiske arbejdsmarkedssituation og de vanskelige vilkår for mange virksomheder, gør brug af offentligt støttede instrumenter i den aktive arbejdsmarkedspolitik, så de ansatte i stedet for en fyring får mulighed for at blive i virksomheden og lade sig efteruddanne (stikord: nedsat tid). EØSU betragter sådanne modeller, hvor virksomhederne har mulighed for at holde på de ansatte under krisen, samtidig med at der gives en solid indkomststøtte til ansatte, der arbejder på nedsat tid, som et langt mere intelligent svar på krisens udfordringer end blot at fyre kvalificeret arbejdskraft, når de første ordrer falder væk, idet ovenstående model sikrer, at der er tilstrækkeligt med kvalificeret personale til rådighed, når den økonomiske vækst genindfinder sig. EØSU har den holdning, at disse modeller også bør etableres i de EU-lande, hvor de ikke findes for nærværende, og mener, at de også ubetinget bør udvides til at omfatte beskæftigede med atypiske kontraktforhold.
3.3

De væsentligste elementer i lufttransportaftalen mellem EU og USA er som følger: 3.3.1 Markedsadgang — Begrebet »EF-luftfartsselskab« giver flyselskaber i EU ret til at flyve til USA fra et hvilket som helst sted i EU; — Fjernelse af alle restriktioner på internationale ruter mellem EU og USA; — Fjernelse af samtlige restriktioner vedrørende prisfastsættelsen på alle ruter mellem EU og USA; — Ubegrænset code sharing mellem luftfartsselskaber i EU, USA og tredjelande; — Nye muligheder for, at luftfartsselskaber i EU kan wet-lease luftfartøjer til flyselskaber i USA med henblik på anvendelse af disse på internationale ruter mellem USA og ethvert tredjeland. 3.3.2 Samarbejde på lovgivningsområdet — Sikring: USA har accepteret EU's krav om, at der skal tages hensyn til de sikringsforanstaltninger, der allerede gælder i EU; — Sikkerhed: Etablering af høringsprocedurer i tilfælde af, at der opstår sikkerhedsmæssige tvivlsspørgsmål og anerkendelse af, at der udvikles sikkerhedskompetencer på EU-niveau; — Et fælles udvalg: Etablering af et fælles udvalg, der får ansvaret for at behandle spørgsmål med relation til aftalens fortolkning og gennemførelse, herunder sociale spørgsmål; — Konkurrence: Opbakning til indsatsen for at fremme kompatible regler; — Offentlig støtte: Det anerkendes, at statsstøtte kan virke konkurrenceforvridende. Et fælles udvalg bør udarbejde en oversigt over sager, som de to parter har rejst i den forbindelse; — Miljøbeskyttelse: Anerkendelse af muligheden for, at amerikanske luftfartsselskaber kan underkastes en beskatning af flybrændstof på ruter mellem medlemsstater, hvis to medlemsstater med udgangspunkt i EF-retten benytter sig af muligheden for at ophæve den eksisterende skattefritagelse. 3.3.3 Ejerskab og kontrol — Amerikanske luftfartsselskaber: Garantier vedrørende tærsklen for EU-statsborgeres legale procentvise ejerskabsandel, herunder muligheden for at dette ejerskab kan overskride 50 % af de samlede aktiver, garantier for en retfærdig og hurtig vurdering af transaktioner, der involverer EU-investeringer i amerikanske luftfartsselskaber; — Luftfartsselskaber i EU: Retten til, efter gensidighedsprincippet, at begrænse amerikanske investeringer i EU-luftfartsselskaber til en 25 % s ejerskabsandel af de stemmeberettigede aktier. Amerikansk accept af ethvert EU-luftfartsselskab, der ejes eller kontrolleres af statsborgere i EU eller det fælles europæiske luftfartsområde (ECAA); — Tredjelandes luftfartsselskaber: Unilateral amerikansk accept af EU's ejerskab af og/eller kontrol med et hvilket som helst luftfartsselskab i EØS, ECAA og 18 afrikanske lande. 3.3.4 Andre spørgsmål — Ground handling: Almindelige bestemmelser om garanti for adgang til ground handling-tjenesteydelser; — Spørgsmål vedrørende forretningsaktiviteter: Bestemmelser med relation til f.eks. retten til at etablere kontorer samt ansætte personale og salgsagenter på modpartens territorium; — IT-reservationssystemer: USA har accepteret bestemmelser, som giver europæiske CRS-udbydere ret til at operere i USA. USA har endnu ikke givet tilsvarende indrømmelser i GATS/WTO-sammenhæng.
EØSU mener, at TEN gør det påkrævet, at koordineringen mellem alle de berørte aktører forestås af et organ, der nødvendigvis må være centraliseret, hvilket er i strid med den ønskede markedslogik. Kommission bør bekræfte, at målet er at finde optimale løsninger på cost/benefit-spørgsmålet, som vil være til fordel for forbrugerne, der i modsat fald vil kunne sætte spørgsmålstegn ved formålet med det indre marked for energi.

I grønbogen redegøres der ikke klart for ENTSO-E's og ACRE's rolle. De skal have en koordinerende funktion, men må ikke være med til at træffe beslutninger om anvendelsen af offentlige midler. EU bør endvidere gøre en indsats for at sikre kontinuitet i forskningen og udviklingen, hvilket er en opgave, der ikke må henhøre under disse agenturer.
DA Den Europæiske Unions Tidende C 306/80

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om generelle regler for Fællesskabets finansielle støtte inden for transeuropæiske net (kodificeret udgave)

KOM(2009) 113 endelig — 2009/0037 (COD)

2009/C 306/19

Rådet besluttede den 26. maj 2009 under henvisning til EF-traktatens artikel 156 at anmode om Det Europæiske Økonomiske og Sociale Udvalgs udtalelse om:

»Forslag til Europa-Parlamentets og Rådets forordning om generelle regler for Fællesskabets finansielle støtte inden for transeuropæiske net« (kodificeret udgave)

Da EØSU fuldt ud går ind for forslagets indhold og ikke har nogen bemærkninger, besluttede det på sin 454. plenarforsamling den 10.-11. juni 2009, mødet den 10. juni 2009, med 112 stemmer for og 2 hverken for eller imod at afgive en udtalelse til støtte for Kommissionens forslag.
2.2.1

Udsættelse for asbest er stadig en betydelig risikofaktor for forskellige kategorier af arbejdstagere, navnlig inden for bygge- og anlægssektoren. Det skønnes generelt, at Europa i løbet af det 20. århundrede har brugt mange millioner tons asbest. Trods Den Europæiske Unions beslutning i 1999 om at forbyde asbest, vil der i årtier fortsat være risiko for udsættelse for asbest, især fordi mange bygninger indeholder asbest. Hertil kommer, at skrotningen af forskellige asbestholdige materialer og håndteringen af dette affald ligeledes kan medføre udsættelse for asbest. Det giver endvidere anledning til bekymring, at der eksisterer et marked for en række meget forskellige brugte asbestholdige produkter.
3.2

De foreslåede ændringer sigter mod at løse problemerne i forbindelse med den nuværende anvendelse af lægemiddellovgivningen som foreskrevet i forordning (EF) nr. 726/2004 med hensyn til levering af information til offentligheden om receptpligtige humanmedicinske lægemidler. Målet er bl.a.: — at tillade indehaverne af tilladelser at give information til offentligheden, dog med forbehold af forbuddet mod reklame, — at fastsætte harmoniserede krav af høj kvalitet vedrørende indholdet af den information, som indehaverne af markedsføringstilladelserne har lov til at sprede, — at fastlægge de harmoniserede kanaler for levering af information for at udelukke uanmodet distribution af information, — at forpligte medlemsstaterne til at indføre overvågningsinstrumenter — dog først efter spredning af information, — at fastsætte, at denne information skal godkendes af de myndigheder, der kan udstede markedsføringstilladelser, og at dette også bør gælde den information, der spredes via websteder.
1.2

Forslagene om fakturering er detaljerede og meget tekniske, og de tager alle sigte på at opfylde de ovenfor nævnte mål. Her skal særligt fremhæves den eksplicitte anerkendelse af princippet om ligebehandling af elektroniske fakturaer og papirfakturaer. EØSU erklærer sig enigt i de foreslåede foranstaltninger, som er hensigtsmæssige og i tråd med principperne for god forvaltning, men er dog alvorligt betænkelig ved den overdrevne frihed, som medlemsstaterne får til at beslutte, om de vil følge en række bestemmelser eller ej. EØSU er klar over, hvor vanskeligt det er for Kommissionen at fastlægge bindende regler, som gælder for hele EU, men medlemsstaternes modstand mod at vedtage disse regler kan også skyldes, at de administrative procedurer ikke alle er lige udviklede eller at lovgivningen er for stiv. Resultatet af denne situation er under alle omstændigheder en vaklende gennemførelse af lovgivningen, som nedsætter harmoniseringstempoet og øger de erhvervsdrivendes administrative udgifter.
1.1

EF-traktatens artikel 95 danner med rette retsgrundlag for det omarbejdede direktiv, som ensretter betingelserne for fremstilling og distribution af elektrisk og elektronisk udstyr i det indre marked. At der som retsakt vælges et direktiv er begrundet i to forhold, nemlig at der er tale om en omarbejdning af et direktiv, og at medlemslandene i overensstemmelse med nærhedsprincippet og proportionalitetsprincippet har et eget ansvar for at gennemføre og føre tilsyn med det.